
Sihtasutuse NARVA HAIGLA
majandusaasta aruande kinnitamine

Korraldus kehtestatakse Kohaliku omavalitsuse korralduse seaduse § 30 lõike 1 punkti 3 alusel.
1. ASJAOLUD JA MENETLUSE KÄIK

NARVA linn on Sihtasutuse NARVA HAIGLA (registrikood 90003217) asutaja. Sihtasutuse NARVA HAIGLA juhatuse poolt on koostatud Sihtasutuse NARVA HAIGLA 2005 majandusaasta aruanne, mis tuleb kinnitada Narva Linnavalitsuse poolt, kuna asutaja peab teadma NARVA linna poolt asutatud sihtasutuse majandusaasta tulemuste kohta.
2. ÕIGUSLIKUD JÄRELDUSED

Vastavalt Kohaliku omavalitsuse korralduse seaduse § 30 lõike 1 punktile 3, linnavalitsus lahendab ja korraldab kohaliku elu küsimusi, mis ei kuulu volikogu pädevusse. 

3. OTSUS

Kinnitada Sihtasutuse NARVA HAIGLA (registrikood 90003217) 2005 majandusaasta aruanne.
4. RAKENDUSSÄTTED

4.1. Halduskohtumenetluse seadustiku § 9 lõike 1 kohaselt võib käesoleva korralduse peale esitada kaebuse Tartu Halduskohtu Jõhvi kohtumajja 30 päeva jooksul arvates Narva Linnavalitsuse poolt korralduse teatavaks tegemise päevast.

4.2. Narva Linnavalitsuse Linnavara- ja Majandusametil teha korraldus teatavaks                                 Sihtasutusele NARVA HAIGLA.

4.3. Korraldus jõustub seadusega sätestatud korras.

